CELEX: 32010D0619
Language: sl
Date: 2010-10-15 00:00:00
Title: Sklep Sveta 2010/619/SZVP z dne 15. oktobra 2010 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu, EULEX KOSOVO

16.10.2010   
            
            
               SL
            
            
               Uradni list Evropske unije
            
            
               L 272/19
            
         SKLEP SVETA 2010/619/SZVP
   z dne 15. oktobra 2010
   o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (1), EULEX KOSOVO
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28 in člena 43(2) Pogodbe,
   ob upoštevanju naslednjega:
   
               (1)
            
            
               Svet je 4. februarja 2008 sprejel Skupni ukrep 2008/124/SZVP (2).
            
         
               (2)
            
            
               Svet je 9. junija 2009 sprejel Skupni ukrep 2009/445/SZVP (3), ki je spremenil Skupni ukrep 2008/124/SZVP s povečanjem referenčnega finančnega zneska za kritje odhodkov misije Evropske unije za krepitev pravne države na Kosovu (v nadaljnjem besedilu: EULEX KOSOVO) do prenehanja veljavnosti Skupnega ukrepa 2008/124/SZVP.
            
         
               (3)
            
            
               Svet je 8. junija 2010 sprejel Sklep 2010/322/SZVP (4), ki je spremenil in podaljšal Skupni ukrep 2008/124/SZVP za obdobje dveh let do 14. junija 2012, ter določil referenčni finančni znesek v višini 265 000 000 EUR do 14. oktobra 2010.
            
         
               (4)
            
            
               EULEX KOSOVO bo potekala v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe.
            
         
               (5)
            
            
               Skupni ukrep 2008/124/SZVP bi bilo treba spremeniti, tako da se zagotovi novi referenčni finančni znesek do 14. oktobra 2011 –
            
         SPREJEL NASLEDNJI SKLEP:
   Člen 1
   Člen 16(1) Skupnega ukrepa 2008/124/SZVP se nadomesti z naslednjim:
   
      „1.   Referenčni finančni znesek, namenjen kritju odhodkov EULEX KOSOVO do 14. oktobra 2010, je 265 000 000 EUR.
      Referenčni finančni znesek, namenjen kritju odhodkov EULEX KOSOVO do 14. oktobra 2011, je 165 000 000 EUR.
      Referenčni finančni znesek za naslednje obdobje EULEX KOSOVO določi Svet.“
   
   Člen 2
   Ta sklep začne veljati z dnem sprejetja.
   
      V Luxembourgu, 15. oktobra 2010
      
         
            Za Svet
         
         
            Predsednik
         
         E. SCHOUPPE
      
   
   
      (1)  V skladu z Resolucijo Varnostnega sveta Združenih narodov 1244 (1999).
   
      (2)  UL L 42, 16.2.2008, str. 92.
   
      (3)  UL L 148, 11.6.2009, str. 33.
   
      (4)  UL L 145, 11.6.2010, str. 13.